PATVIRTINTA

Šiaulių lopšelio-darželio „Žilvitis“

direktoriaus 201 m. d.

įsakymu Nr. V-

**ŠIAULIŲ MIESTO SAVIVALDYBĖS**

**LOPŠELIS-DARŽELIS „ŽILVITIS“ kodas 190529876**

**2016-2018-ŲJŲ METŲ STRATEGINIS VEIKLOS PLANAS**

**Išorinė situacijos aplinkos analizė**

**Politiniai – teisiniai veiksniai**

Lopšelis - darželis Žilvitis“ savo veiklą grindžia Lietuvos Respublikos Konstitucija, Lietuvos Respublikos švietimo įstatymu, Vaikų teisių konvencija, , Lietuvos pažangos strategija „Lietuva 2030“, Valstybės švietimo strategijos 2013-2022 metų projektu, Nacionaline demografinės (gyventojų) politikos strategija, patvirtinta Lietuvos Respublikos Vyriausybės 2004 m. spalio 28 d. nutarimu Nr. 1350, Nacionaline Lisabonos strategijos įgyvendinimo programa, patvirtinta Lietuvos Vyriausybės 2005 m. lapkričio 22 d. nutarimu Nr.1270 , Valstybine šeimos politikos koncepcija, patvirtinta Lietuvos Respublikos Seimo 2008 m. birželio 3 d. nutarimu Nr. X-1569, Lietuvos Respublikos nutarimais, Švietimo ir mokslo ministerijos įsakymais, Savivaldybės tarybos sprendimais, švietimo skyriaus vedėjo įsakymais, lopšelio – darželio „Žilvitis“ nuostatais, darbo tvarkos taisyklėmis.

**Ekonominiai veiksniai.**

Ikimokyklinių ugdymo įstaigų materialinė bazė tiesiogiai priklauso nuo šalies ekonominės būklės, švietimo finansavimo lygio. Aktualios yra esamų ikimokyklinio ugdymo įstaigų renovacijos, modernizacijos problemos. Konkurencija miesto ikimokyklinių ugdymo įstaigų rinkoje su bendrojo lavinimo mokyklomis daro įtaką įstaigos veiklai. Šiaulių mieste yra platus ikimokyklinių ugdymo įstaigų tinklas, veikia 30 ikimokyklinių, 5 VŠĮ įstaigos. Lietuvos buvimas ES atveria galimybes pasinaudoti ES struktūrinių, kitų fondų tarptautine finansine parama programoms įgyvendinti. Numatoma stiprinti savivaldybių atsakomybę už švietimo prieinamumą. Reformuojant švietimo finansavimą nuo 2002 m. palaipsniui įgyvendinamas lėšų paskirstymo metodikos principas „pinigai paskui mokinį“. Šiuo principu grindžiamas priešmokyklinio ugdymo finansavimas. Nuo 2011 metų skirtos Mokinio krepšelio lėšos pagerino ikimokyklinių įstaigų, kuriose vykdomas priešmokyklinis ir ikimokyklinis ugdymas, finansavimą.

**Socialiniai veiksniai.**

Nepalanki demografinė padėtis Šiaulių mieste, fiksuojamas gyventojų skaičiaus mažėjimas dėl emigracijos.

Analizuojant tėvų socialinę padėtį įstaigoje, kasmet renkami duomenys apie jų užimtumą, šeimyninę padėtį. Šiuo metu 2 vaikai priklauso socialinės rizikos šeimoms, 2 šeimos yra socialiai remtinos, 13 daugiavaikių šeimų taikoma 50% mokestinė lengvata. Vaikų su specialiaisiais ugdymo(si) poreikiais yra 30. Pastebima tendencija, kad daugėja vaikų, kurių bent vienas iš tėvų yra išvykęs į užsienį.

Blogėja vaikų sveikatos indeksas. Pagal 2015 m. Šiaulių Visuomenės sveikatos higienos centro analizę pirmą vietą įstaigoje užima regėjimo sutrikimų ligos (41 vaikai), antrą – širdies ir kraujagyslių sutrikimai (12 vaikai), trečią – kvėpavimo sistemos sutrikimai (11 vaikai) . Visi ikimokyklinio amžiaus vaikai priskiriami pagrindinei sveikatos grupei (114 vaikai), kuriai priskiriami sveiki, bet turintys nežymių sutrikimų vaikai. Daugėja vaikų turinčių emocinių ir elgesio sutrikimų. Visiškai sveikų vaikų darželyje yra 31.

**Technologiniai veiksniai.**

Technologiniai veiksniai svarbūs įvertinant naujų technologijų ir informacijos srautų poveikį įstaigos veiklai. Darbui su reikalingais duomenimis sėkmingai naudojamės sukurta Švietimo valdymo informacine sistema. Nuo 2010 metų pradėta dirbti su Mokinių registru, nuo 2011 metų – Pedagogų registru, nuo 2012 metų – Vaikų registracijos į Šiaulių miesto savivaldybės švietimo įstaigas, vykdančias ikimokyklinio ugdymo programas, duomenų baze. Nuolat atnaujinami įstaigos internetinės svetainės duomenys, veikloje naudojami kompiuteriai, multimedija, multifunkcinis kopijavimo aparatas. Pedagogų kompetencija leidžia informacines ir komunikacines technologijas integruoti į ugdymo procesą.

**Teisinė bazė**

Lopšelis - darželis „Žilvitis“ įsteigtas 1986 m. spalio 13 d., Valstybės įmonės registrų centro Šiaulių filiale įregistruotas Nr.011023. Lopšelio-darželio adresas Marijampolės g. 8, Šiauliai, įstaigos kodas 190529876.

Lopšelis - darželis „Žilvitis“ savo veiklą vykdo vadovaudamasis Lietuvos Respublikos Konstitucija, Lietuvos Respublikos Vyriausybės nutarimais, Lietuvos Respublikos Švietimo įstatymu, Vaiko teisių konvencija, Švietimo ir mokslo ministro įsakymais, Šiaulių miesto savivaldybės tarybos sprendimais, Šiaulių miesto savivaldybės administracijos direktoriaus ir švietimo skyriaus vedėjo įsakymais, lopšelio-darželio „Žilvitis“ nuostatais, darbo tvarkos taisyklėmis, darbuotojų pareigybių aprašymais, lopšelio-darželio direktoriaus įsakymais ir kitais teisiniais dokumentais, reglamentuojančiais ikimokyklinį ir priešmokyklinį ugdymą.

Organizacinė struktūra.

Lopšelyje-darželyje veikia šios savivaldos institucijos: taryba, pedagogų taryba, Mokytojų ir pagalbos mokiniui specialistų (išskyrus psichologus) metodinė grupė. Ugdymo tikslus ir uždavinius padeda įgyvendinti mokytojų atestacinė, Vaiko gerovės, lopšelio-darželio įsivertinimo komisijos bei iniciatyvinės darbo grupės.

Lopšelis - darželis yra biudžetinė švietimo įstaiga. Veikia 6 grupės, iš jų 5 ikimokyklinio, 1 priešmokyklinio amžiaus grupės. Grupių darbo trukmė - 10,5 val. Įstaigą lanko 114 vaikų, ikimokyklinio ugdymo grupes – 94, priešmokyklinio ugdymo grupę – 20 vaikų. Lopšelyje-darželyje 30-čiai vaikų teikiama logopedo pagalba.

Žmogiškieji ištekliai.

Lopšelyje-darželyje „Žilvitis“ yra patvirtinti 29,54 etatai, iš jų: pedagogų – 13,54, kitų darbuotojų – 16. Įstaigoje dirba 32 darbuotojai, iš jų 14 pedagogų ir 18 aptarnaujančio personalo darbuotojų.

Pedagogų išsilavinimas: aukštasis - 12, aukštesnysis – 2.

Pedagogų kvalifikacija: logopedo eksperto – 1, auklėtojo metodininko – 2, vyresniojo auklėtojo – 8, vyresniojo muzikos mokytojo – 1. Direktorė ir direktorės pavaduotoja ugdymui įgijusios III vadybinę kategoriją.

Raštinės (archyvo) vedėjos ir vyr, buhalterės išsilavinimas – aukštasis, ūkio dalies vedėjos ir bendrosios praktikos slaugytojos – aukštesnysis.

Planavimo sistema.

Lopšelis - darželis „Žilvitis“ savo veiklą planuoja rengdamas trejų metų strateginį veiklos planą, metinį veiklos planą.

Strateginio planavimo dokumentus rengia strateginio planavimo darbo grupė, kuri vadovaujasi Lietuvos Respublikos Vyriausybės patvirtintais teisės aktais, Šiaulių miesto savivaldybės tarybos nutarimais, Šiaulių miesto savivaldybės administracijos Švietimo skyriaus nurodymais bei rekomendacijomis, įstaigoje atliktomis situacijos analizėmis ir tyrimų išvadomis, vidaus audito rekomendacijomis. Strateginio planavimo dokumentai derinami su Šiaulių miesto savivaldybės administracijos Švietimo skyriumi, tvirtinami lopšelio–darželio „Žilvitis“ direktoriaus įsakymu.

Vadovaujantis „ Priešmokyklinio ugdymo bendrąja programa“, lopšelio – darželio ikimokyklinio ugdymo programa „Nusilenkime išminčiai, kūrybai ir meilei“, rengiami priešmokyklinių ir ikimokyklinių grupių ilgalaikiai ir trumpalaikiai, įvairių specialistų veiklos, pedagoginės priežiūros ir kiti planai. Į ugdymo turinį integruojamos tarptautinė „Zipio draugai“, lopelio-darželio sveikatos stiprinimo, „Alkoholio, tabako ir kitų psichiką veikiančių medžiagų vartojimo prevencijos“ programos. Įstaigoje rengiama pedagogų atestacijos programa, kuri kasmet koreguojama.

Finansiniai ištekliai.

Lopšelis - darželis „Žilvitis“ finansuojamas iš savivaldybės biudžeto lėšų pagal asignavimų valdytojų patvirtintą sąmatą bei valstybės biudžeto tikslinių Mokinio krepšelio lėšų. Papildomos lėšos gaunamos iš spec. programų, kurias vykdo lopšelis - darželis, rėmėjų lėšų, pervestų lopšeliui-darželiui pagal LR Labdaros ir paramos įstatymą 2% GPM sumos.

Apskaita vykdoma vadovaujantis Lietuvos Respublikos įstatymais, kitais teisiniais aktais.

Ryšių sistema, informacinės ir komunikavimo sistemos.

Lopšelis- darželis savarankiškai bendradarbiauja su juridiniais ir fiziniais asmenimis (švietimo, sveikatos priežiūros, mokslo, kultūros, teisėsaugos, vaiko teisių apsaugos ir kt.), sudarytos bendradarbiavimo sutartys su respublikos lopšeliais-darželiais „Žilvitis“, Šiaulių ikimokyklinėmis ugdymo įstaigomis, Medelyno progimnazija, dainavimo mokykla „Dagilėlis“.

Lopšelyje-darželyje kompiuterizuotos 4 darbo vietos, veikia du telefoninio ryšio taškai ir internetinis ryšys. Įstaigoje veikia internetine svetaine [www.darzeliszilvitis.lt](http://www.darzeliszilvitis.lt/), elektroninis paštas. Šiais metais sukurta el. pristatymų dėžutė.

Informacija bendruomenei skelbiama internetinėje svetainėje, informaciniuose stenduose, medžiaga nuolat atnaujinama.

Vidaus darbo kontrolė.

Lopšelio-darželio „Žilvitis“ veikla, jos rezultatyvumas, veiklos planų įgyvendinimas, ataskaitų patikimumas kontroliuojami įstatymų ir vidaus norminių teisės aktų nustatyta tvarka. Veiklos sritys dokumentuojamos. Institucijos pagrindinę veiklą reglamentuoja lopšelio – darželio „Žilvitis“ nuostatai, darbo tvarkos taisyklės, darbuotojų pareigybiniai aprašymai ir kiti norminiai dokumentai. Pedagogų atestacija vykdoma vadovaujantis Lietuvos Respublikos Švietimo ir mokslo ministerijos patvirtintais Mokytojų ir pagalbos mokiniui specialistų (išskyrus psichologus) atestacijos nuostatais, lopšelio-darželio „Žilvitis“ atestacijos perspektyvine programa.

Institucijos bendruomenei teikiamos metinių veiklos planų ataskaitos, tarybos, pedagogų tarybos, Mokytojų ir pagalbos mokiniui specialistų (išskyrus psichologus) metodinės grupės veiklos, Vaiko gerovės komisijos, atestacinės Mokytojų ir pagalbos mokiniui specialistų (išskyrus psichologus) komisijos veiklų ataskaitos. Lopšelio-darželio veiklos priežiūra vykdoma pagal metinį veiklos priežiūros planą.

Lopšelio-darželio veiklą kontroliuoja Šiaulių miesto savivaldybės administracijos Švietimo skyrius, Valstybinė maisto ir veterinarijos tarnybos Šiaulių valstybinė maisto ir veterinarijos tarnyba, Šiaulių visuomenės sveikatos centras ir kitos tarnybos. Lopšelio-darželio finansinę veiklą kontroliuoja Valstybės kontrolė, Šiaulių miesto savivaldybės Kontrolės ir audito tarnyba.

**SSGG ANALIZĖ**

Stiprybės.

1. Geras lopšelio-darželio mikroklimatas, tinkama bendravimo ir bendradarbiavimo kultūra, patraukli ir saugi aplinka.

2. Kvalifikuoti, .ilgametę darbo patirtį turintys pedagogai.

3. Maža darbuotojų kaita.

4. Partneriški bendradarbiavimo santykiai su socialiniais partneriais.

5. Savalaikė, įvairiapusė ir skaidri bendruomenės narių informavimo sistema.

Silpnybės.

1. Nepakankama individuali psichologinė ir socialinė pagalba vaikui, šeimai.

2. Nepakankama tėvų kompetencija vaikų gebėjimų ir pažangos vertinimo klausimais.

3. Auklėtojų padėjėjų motyvacijos trūkumas ugdomajame procese.

4. Patalpų stoka ugdomajai ir metodinei veiklai plėtoti.

5. Grupių prausyklų ir tualetų patalpų neatitikimas šiuolaikiniams reikalavimams.

6. Neišplėtota lauko aplinkos infrastruktūra, lauko įrenginiai riboja vaiko judėjimo poreikio tenkinimą.

Galimybės.

1. Atvirumas pokyčiams, naujovių diegimas tobulinant ugdymo procesą.

2. Racionalus lėšų paskirstymas, nukreipiant jas modernioms ugdymo priemonėms ir IKT įsigyti.

3. Paramos lėšos, suteikiančios galimybę įgyvendinti lopšelio-darželio strateginius tikslus.

4. Glaudi pedagogų ir vaikų šeimų partnerystė.

5. Papildomo ugdymo paslaugų plėtojimas.

Grėsmės.

1. Vaikų sveikatos blogėjimas.

2. Tėvų užimtumas, bendravimo su vaikais įgūdžių stoka, nepakankamos vaikų auklėjimo, ugdymo žinios.

3. Didėjantis socialiai probleminių šeimų skaičius.

4. Pastato būklės ir renovacijos tempų neatitikimas ES normoms.

Sudarant ir įgyvendinant lopšelio-darželio „Žilvitis“ strateginį veiklos planą yra įgyvendinamas Šiaulių miesto strateginio plėtros plano strateginis tikslas: pagerinti švietimo paslaugų kokybę ir padidinti jų ir miesto bendruomenės poreikio atitikimą.

STRATEGINIS TIKSLAS.

**Kurti kokybišką ugdomąją aplinką.**

**Strateginio tikslo aprašymas**

Lopšelis - darželis įgyvendina ugdymo programą, atitinkančią ikimokyklinio ugdymo principus, vaiko prigimtį ir jo poreikius. Gerinant ugdymo kokybę, kuriama šiuolaikinė ugdymo aplinka, pritraukiamos lėšos jos modernizavimui. Ieškoma naujų bendradarbiavimo su šeima formų stiprinant vaikų sveikatą, formuojant saugios gyvensenos įgūdžius, teikiama pagalba šeimai vaiko gerovės klausimais.

Ikimokyklinio amžiaus vaikų ugdymo procesas organizuojamas vadovaujantis lopšelio -darželio "Žilvitis“" ikimokyklinio ugdymo programa „Nusilenkime išminčiai, kūrybai ir meilei“ , priešmokyklinio amžiaus vaikai ugdomi įgyvendinant "Bendrąją priešmokyklinio ugdymo ir ugdymo (si) programą".

Lopšelio-darželio „Žilvitis“ kokybiškas priešmokyklinis ir ikimokyklinis ugdymas užtikrinamas efektyviai naudojant savivaldybės biudžeto, tikslines Lietuvos Respublikos Vyriausybės Mokinio krepšelio, paramos 2% GPM lėšas.

Siekiant kokybiško programų įgyvendinimo, būtina aukšta pedagogų kvalifikacija, nuolatinis profesinės kompetencijos tobulinimas, darželio edukacinės aplinkos bei materialinės bazės atnaujinimas ir plėtojimas.

**01. TIKSLAS. Ikimokyklinio ir priešmokyklinio ugdymo poreikių tenkinimas.**

Ikimokyklinio ugdymo paskirtis – padėti vaikui tenkinti prigimtinius, kultūros, etninius, socialinius, pažintinius poreikius, pasirengti sėkmingam mokymuisi mokykloje. Priešmokyklinis ugdymas – visuotinas vienerių metų trukmės ugdymas, siekiant sudaryti sąlygas vaiko socializacijai, fizinių, psichinių ir dvasinių galių harmoningam skleidimuisi, palengvinti jam pereiti prie sistemingo ugdymosi mokykloje.

|  |  |  |  |  |
| --- | --- | --- | --- | --- |
| **Rezultato vertinimo kriterijaus pavadinimas ir mato vienetas** | **2015-ųjų metų faktas** | **2016-ųjų metų faktas** | **2017-ųjų metų faktas** | **2018-ųjų metų faktas** |
| **01.01. Uždavinys. Vykdyti ikimokyklinį ir priešmokyklinį ugdymą.** |  |  |  |  |
| 01.01.01. Ikimokyklinio ugdymo programos įgyvendinimas (vaikų skaičius). | 95 | 75 | 95 | 95 |
| 01.01.02.Priešmokyklinio ugdymo programos įgyvendinimas (vaikų skaičius). | 20 | 40 | 20 | 20 |
| **01.02. Uždavinys. Sudaryti sąlygas sveikos gyvensenos propagavimui lopšelyje-darželyje.** |  |  |  |  |
| 01.02.01. Plėtojama lopšelio-darželio vaikų sveikatos saugojimo ir stiprinimo programa (vnt.). | 1 | 1 | 1 | 1 |
| 01.02.02. Įgyvendinami sveikatos saugojimo ir stiprinimo projektai (grupių skaičius). | 6 | 6 | 6 | 6 |
| 01.02.03. Ugdymo ir ugdymosi sąlygų saugumo vertinimas (grupių skaičius). | 6 | 6 | 6 | 6 |
| **01.03. Uždavinys. Sudaryti sąlygas ugdymo turinio kaitai.** |  |  |  |  |
| 01.03.01. Atnaujinta ikimokyklinio ugdymo programa (grupių skaičius). | 5 | 4 | 5 | 5 |
| 01.03.02.Atliktas vaikų pasiekimų ir pažangos vertinimas (grupių skaičius). | 6 | 6 | 6 | 6 |
| **01.04. Uždavinys. Darbuotojų kvalifikacijos tobulinimas.** |  |  |  |  |
| 01.04.01. Darbuotojai tobulina savo profesines kompetencijas (procentai). | 98% | 95% | 96% | 98% |

**TIKSLĄ ĮGYVENDINANTYS UŽDAVINIAI IR PRIEMONĖS.**

* 1. **Vykdyti ikimokyklinį ir priešmokyklinį ugdymą.**

Lopšelis- darželis „Žilvitis“ formuoja ir įgyvendina ugdymo turinį pagal ikimokyklinio ir priešmokyklinio ugdymo(si) programas, paiso ugdytinių poreikių įvairovės; derindamas ugdymo turinį, siūlydamas ir taikydamas skirtingus ugdymo(si) būdus ir tempą, sudaro sąlygas vaikų kultūros plėtrai; perduoda tautos tradicijas, papročius, kalbą; plėtoja demokratiškus santykius bendruomenėje; teikia specialiąją pedagoginę ir socialinę pagalbą vaikui ir šeimai; plėtodamas tarpinstitucinį bendradarbiavimą, kartu su šeima, rengia vaiką darniam socialiniam gyvenimui, vykdo vaikų sveikatos priežiūrą; puoselėja unikalias įstaigos tradicijas, reprezentuoja įstaigą mieste, respublikoje, viešai skelbia informaciją apie lopšelio**–**darželio veiklą savivaldybės tinklalapyje,internetinėje svetainėje www.darzeliszilvitis.lt bei portale [www.ikimokyklinis.lt](http://www.ikimokyklinis.lt).

**01.02. Sudaryti sąlygas sveikos gyvensenos propagavimui lopšelyje-darželyje „Žilvitis“.**

Lopšelyje – darželyje „Žilvitis“ vyksta kryptingas bendruomenės narių sveikatos stiprinimo procesas. Juo siekiame kurti sveikatai palankią aplinką, psichologinį klimatą, suformuoti sveikos gyvensenos įgūdžius ir teisingą požiūrį į savo ir kitų sveikatą. Šias idėjas plėtosime įgyvendinant vaikų sveikatos saugojimo ir stiprinimo programą „Sveikata visiems“, vykdysime sveiką gyvenseną propaguojančius projektus grupėse, organizuosime švietėjišką veiklą mieste, respublikoje. Atliksime įstaigos edukacinės aplinkos saugumo vertinimus, aptarsime silpnybes ir stiprybes. Sieksime, kad aplinka būtų estetiška, kūrybiška, saugi aktyviai judėti ir veikti. Sveikos gyvensenos įgūdžius integruosime į ugdomąją veiklą, prevencinės veiklos metu formuosime neigiamą požiūrį į žalingus įpročius. Sieksime bendro pedagogų, tėvų ir kitų bendruomenės narių sutarimo, numatančio plėtoti efektyvias sveikos gyvensenos ugdymo formas, metodus.

**01.03.Sudaryti sąlygas ugdymo turinio kaitai.**

Lopšelis- darželis yra ta vieta, kur galima daryti teigiamą įtaką bendrai vaikų psichikos sveikatai ir teikti paramą tiems, kurie jau turi socialinių, emocinių, elgesio sunkumų. Duomenys rodo augantį vaikų turinčių emocijų, elgesio, socialinės raidos ir adaptacijos sunkumų skaičių, kuris iššaukia didėjantį specialistų (socialinio ir specialiojo pedagogo) poreikį lopšelyje-darželyje. 2016 m., vykdydami projektinę veiklą, vaikų raidos stebėjimą, vertinimą, fiksavimą, rezultatų panaudojimą, sieksime IU ir PU plėtros galimybių, modelių įvairovės, vaiką orientuoto ugdymo(si) turinio modeliavimo, glaudesnio tarpinstitucinio bendradarbiavimo, kompleksiškai teikiamos pagalbos organizavimo, tęsime psichologinio saugumo projekto ir kitų projektų įgyvendinimą**.** Individualius vaiko poreikius tenkinsime plėtodami papildomas vaiko asmeninės raiškos paslaugas (vaidybos, šokių, dainavimo, dailės būrelių ir kt.)

Reikalingos lėšos pedagogų kompetencijos tobulinimui, švietėjiškam darbui su ugdytinių tėvais bei pedagogais finansuoti.

Būtina rasti lėšų palaipsniui įsteigiant socialinio pedagogo etato dalį, taip pat pedagogų asmeninio tobulėjimo šioje veiklos srityje finansavimui.

Įstaigos pedagogai ir vadovai dalyvaus ES ,,Mokyklų tobulinimo programos plius“ projekte ,,Ikimokyklinio ir priešmokyklinio ugdymo plėtra“.

**01.04. Tobulinti lopšelio-darželio "Žilvitis“ darbuotojų kvalifikaciją.**

Įstaigos bendruomenės narių profesines kompetencijas gerinsime organizuodami įvairias atviras veiklas, seminarus, konferencijas, vykdysime jų refleksijas. Bursime savitarpio pagalbos grupes siekdami pozityvių bendruomenės narių bendravimo ir bendradarbiavimo santykių.

Sudarysime sąlygas bendruomenės nariams tobulintis kursuose, seminaruose, informacinių technologijų, užsienio kalbos, ugdymo turinio modeliavimo organizavimo srityje.

**02. TIKSLAS. Lopšelio-darželio „Žilvitis“ materialinės ir techninės bazės stiprinimas.**

Įgyvendinant valstybės ir savivaldybės politiką, lopšelyje-darželyje sudaromos sveikos ir saugios ugdymosi sąlygos, įstaiga aprūpinama šiuolaikiškomis ugdymo(si) priemonėmis, kuriama moderni mokymosi aplinka. Gaunamos lėšos, paskirstomos planingai, nustatant prioritetus. Dėl lėšų trūkumo kai kurių užplanuotų priemonių nepavyko įgyvendinti, todėl jas perkeliame į sekančius metus.

Įgyvendinant valstybinę švietimo politiką vadovaujamės Lietuvos Higienos normos HN 75: 2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“, Lietuvos Higienos normos HN 15:2005 „Maisto higiena“ reikalavimais.

|  |  |  |  |  |
| --- | --- | --- | --- | --- |
| **Rezultato vertinimo kriterijaus pavadinimas ir mato vienetas** | **2015-ųjų metų faktas** | **2016-ųjų metų faktas** | **2017-ųjų metų faktas** | **2018-ųjų metų faktas** |
| **02.01. Uždavinys. Gerinti lopšelio-darželio edukacinę aplinką.** |  |  |  |  |
| 02.01.01.Šiuolaikinių ugdymo priemonių ir IKT įsigijimas (procentai). | 55 % | 60 % | 60 % | 65 % |
| 02.01.02. Žaidimo aikštelių kieme įrengimas (vnt.). |  | 1 | 1 |  |
| **02.02. Uždavinys. Užtikrinti sveiką ir saugią ugdomąją aplinką.** |  |  |  |  |
| 02.02.01. Nuogrindos įrengimas (m). |  | 133 m |  |  |
| 02.02.02. Teritorijos aptvėrimas (m). |  |  | 270 m |  |
| 02.02.03. I aukšto koridoriaus remontas (m2). | 406 m2 |  |  |  |
| 02.02.04. Grupių patalpų remontas (grupių skaičius). |  | 2 | 2 | 2 |
| 02.02.05. Apšvietimo atnaujinimas grupėse (grupių skaičius). | 2 | 4 |  |  |
| 02.02.06. Laiptinių remontas (laiptinių skaičius). |  |  | 2 |  |
| 02.02.07. Grupių prausyklų ir tualetų remontas (grupių skaičius). |  | 2 | 2 | 2 |
| 02.02.08. Ugdomosios aplinkos atnaujinimas:  Kėdės (vnt.).  Stalai (vnt.).  Lovos (vnt.).  Ugdymo priemonių spintos (vnt.).  Vaikiškos rūbų spintelės (vnt.). | 11 | 40  10  20  4 | 20  10  4  20 | 20  10  4  40 |
| 02.02.09. Minkštojo inventoriaus įsigijimas :  Patalynės komplektai (vnt.).  Čiužiniai (vnt.).  Darbo rūbai (kompl.). | 60  21 | 60  32  20 | 30  32  20 | 30  32  20 |
| 02.02.10. Kompiuterio ir jo įrangos įsigijimas (vnt.). | 1 | 2 | 2 | 1 |
| **02.03. Uždavinys. Lopšelio-darželio higieninių sąlygų gerinimas.** |  |  |  |  |
| 02.03.01. Įrangos ir inventoriaus maisto tvarkymo patalpose įsigijimas:  Bulvių skutimo, daržovių valymo mašina (vnt.).  Šaldytuvai (vnt.).  Nerūdijančio plieno stalai (vnt.).  Indai, smulkus virtuvės inventorius (kompl.). |  | 1  1 | 1  1  5  1 | 1  1 |

**TIKSLĄ ĮGYVENDINANTYS UŽDAVINIAI IR PRIEMONĖS.**

**02.01. Gerinti lopšelio-darželio edukacinę aplinką.**

Siekiant gerinti lopšelio-darželio edukacinę aplinką, pedagogai ir administracija 2015 m. rugsėjo mėn. atliko edukacinių aplinkų vertinimą. Jo metu nustatyta, kad grupėse nepakankamai šiuolaikiškų ugdymo priemonių, tenkinančių vaikų poreikius. Numatyta įsigyti interaktyvių kompiuterinių ugdymo priemonių, atitinkančių vaikų individualius poreikius.

Ugdymo proceso priežiūros metu nustatėme, kad vaikų žaidimams lauke trūksta žaidimų aikštelių, lauko įrenginiai neatitinka Europos kokybės standartų. Planuojama įrengti dvi žaidimų aikšteles įsigyjant modernios įrangos, skatinančios vaikų judėjimą ir kūrybinius poreikius.

**02.02. Užtikrinti sveiką ir saugią ugdomąją aplinką.**

2013 metais buvo atlikta dalinė pastato renovacija, kurios metu buvo apšiltintos galinės pastato sienos ir įrengtas jų nuogrindas. Reikalinga ir kitų pastato sienų nuogrindos sutvarkymas.

Būtina ugdymo(si) aplinkų būklę gerinti lauko erdvėse. Tvora – viena iš svarbiausių vaikų saugumo garantų, tačiau tik dalis tvoros atitinka Higienos normų reikalavimus. Likusią tvoros dalį reikia aptverti aukštesne (1,8 m), saugesne tvora, užtikrinančia teritorijos ir vaikų saugumą.

Gerinant higienos normų reikalavimus, saugias ugdymosi sąlygas, reikalingas grupių, prausyklų ir tualetų remontas, apšvietimo atnaujinimas, dalies baldų pakeitimas, minkšto inventoriaus papildymas.

Racionaliai panaudojant paramos lėšas, planuojame atlikti laiptinių remontą, panaudojant šiuolaikinio interjero medžiagas. Numatyta laiptų pakopas padengti saugia danga, pakeisti porankius.

Siekiant darbuotojų profesinių kompetencijų tobulėjimo, modernizuosime jų darbo vietas. Įsigysime šiuolaikinės kompiuterinės įrangos, kuri darbuotojams suteiks galimybę teikti kokybiškas paslaugas.

**02.03. Maitinimo tvarkymo patalpų higieninių sąlygų gerinimas.**

2014 m. buvo atliktas maisto tvarkymo patalpų kapitalinis remontas: pakeista sienų ir grindų danga, vamzdynas, santechnikos įranga, pakeista ventiliacija. Dėl lėšų trūkumo tik dalinai buvo modernizuota maisto patalpų tvarkymo įranga. Bulvių skutimo, daržovių valymo mašina naudojama nuo darželio atidarymo laikų, dažnam jos remontui reikalingos papildomos lėšos. Strateginiame plane 2017 metais numatėme įsigyti naują bulvių skutimo, daržovių valymo mašimą.

Laikantis Lietuvos Higienos normų reikalavimų, atsižvelgiant į GHPT viešojo maitinimo įmonių vidaus audito įvertinimo išvadas numatoma dalinai keisti maisto produktų laikymo ir apdorojimo įrangą. Planuojame įsigyti naujų šaldytuvų, nerūdijančio plieno stalų, pastoviai keisti indus, smulkų inventorių.

**Veiklos plano priedai**

1. Bendras lėšų poreikis ir numatomi finansavimo šaltiniai tūkst. Eur.

2 .2016-2018-ųjų metų veiklos plano tikslų, uždavinių, priemonių, priemonių išlaidų ir produkto kriterijų suvestinė tūkst. Eur (1c forma).

\_\_\_\_\_\_\_\_\_\_\_\_\_\_\_\_\_

SUDERINTA SUDERINTA

Lopšelio-darželio „Žilvitis“ Šiaulių miesto savivaldybės administracijos

tarybos pirmininkė Švietimo skyriaus vedėja

Rasa Jankauskienė Violeta Damskienė

2015 - 12 - 21 20 -\_\_\_-\_\_\_